เจ้าคุณเสนาะ โดนปลดอีก
พ้นตําแหน่ง กํากับดูแลส่งพระธรรมทูต,มติมหาเถรฯให้ปลด เจ้าคุณเสนาะ จากตำแหน่งประธานสำนักงานกำกับดูแลพระธรรมทูตไปต่างประเทศเพิ่มอีก 1 ตำแหน่ง ที่ก่อนหน้านี้ถูกปลดออกจากกรรมการมหาเถรสมาคม และถูกพักงานจากตำแหน่งเจ้าอาวาสวัดสระเกศฯ และเจ้าคณะภาค 12 ส่งผลให้ไม่เหลือตำแหน่งทางการปกครองสงฆ์แล้ว โฆษก มส.ชี้สาเหตุเพื่อให้เกิดความโปร่งใสในการตรวจสอบของ สตง.,กรณีพระพรหมสุธี (เสนาะ ปญฺญาวชิโร) หรือ เจ้าคุณเสนาะ ที่เพิ่งถูกปลดจากกรรมการมหาเถรสมาคม และถูกสั่งพักงานในตำแหน่งเจ้าอาวาสวัดสระเกศฯ และเจ้าคณะภาค 12 หลังจากสำนักงานการตรวจเงินแผ่นดิน (สตง.) ตรวจพบความผิดปกติในการบริหารจัดการงบประมาณจัดงานพระราชทานเพลิงศพ สมเด็จพระพุฒาจารย์ (เกี่ยว อุปเสโณ) อดีตเจ้าอาวาสวัดสระเกศฯ และอดีตประธานคณะผู้ปฏิบัติหน้าที่สมเด็จพระสังฆราช ซึ่งในขณะที่พระพรหมสุธียังดำรงตำแหน่งเจ้าอาวาสวัดสระเกศฯ มีอำนาจเบิกจ่ายงบฯดังกล่าวได้แต่เพียงผู้เดียวนั้น,ความคืบหน้าเรื่องนี้ เมื่อวันที่ 21 ม.ค. ที่อาคารสมเด็จพระมหารัชมังคลาจารย์ สำนักงานพระพุทธศาสนา แห่งชาติ พุทธมณฑล จ.นครปฐม มีการประชุมมหาเถรสมาคม (มส.) โดยมีสมเด็จพระมหารัชมังคลาจารย์ (ช่วง วรปุญฺโญ) ผู้ปฏิบัติหน้าที่สมเด็จพระสังฆราช เป็นประธานการประชุม จากนั้นพระพรหมเมธี (จำนงค์ ธมฺมจารี) โฆษก มส. แถลงภายหลังการประชุมว่า ในที่ประชุมได้รายงานการสั่งพักงานพระพรหมสุธี จากตำแหน่งเจ้าอาวาสวัดสระเกศฯ และเจ้าคณะภาค 12 ซึ่งเป็นผลสืบเนื่องมาจากการที่ สตง.เข้าไปตรวจสอบการใช้งบฯการจัดงานพระราชทานเพลิงศพสมเด็จพระพุฒาจารย์ ในช่วงที่พระพรหมสุธียังดำรงตำแหน่งเจ้าอาวาสวัดสระเกศฯ แล้วพบความผิดปกติ ทางเจ้าคณะผู้ปกครองจึงเห็นควรที่จะสั่งพักงานจากทั้งสองตำแหน่งดังกล่าวไว้ก่อนจนกว่าผลตรวจสอบของ สตง.จะแล้วเสร็จ,โฆษก มส.กล่าวต่อไปว่า เพื่อให้เกิดความโปร่งใสในการตรวจสอบ สมเด็จพระมหารัชมังคลาจารย์ เสนอต่อที่ประชุมว่า ควรให้พระพรหมสุธีออกจากตำแหน่งประธานสำนักงานกำกับดูแลพระธรรมทูตไปต่างประเทศ อีก 1 ตำแหน่งด้วย โดยที่ประชุมมติเห็นชอบ พร้อมทั้งมีมติแต่งตั้งพระพรหมสิทธิ (ธงชัย สุขญาโณ) รักษาการเจ้าอาวาสวัดสระเกศฯ ขึ้นดำรงตำแหน่งประธานสำนักงานกำกับดูแลพระธรรมทูตไปต่างประเทศแทน ส่วนตำแหน่งกรรมการ มส.ที่ว่างลงหลังจากที่มีคำสั่งปลดพระพรหม–สุธีออกจากกรรมการ มส.นั้น เป็นอำนาจของสมเด็จพระสังฆราช หรือผู้ปฏิบัติหน้าที่สมเด็จพระสังฆราช สามารถมีบัญชาแต่งตั้งได้เลย,ผู้สื่อข่าวรายงานว่า การที่พระพรหมสุธีถูกให้ออกจากตำแหน่งประธานสำนักงานกำกับดูแลพระธรรมทูตไปต่างประเทศ ส่งผลให้พระพรหมสุธี ไม่เหลือตำแหน่งทางการปกครองสงฆ์แล้ว ส่วนการพิจารณาว่าจะมีการปลดพระพรหมสุธีออกจากตำแหน่ง เจ้าอาวาสวัดสระเกศฯ และเจ้าคณะภาค 12 หรือไม่นั้น ทาง มส.รอผลตรวจสอบจาก สตง.ก่อนที่ มส.จะมีการพิจารณา เนื่องจากการปลดจากตำแหน่งเจ้าอาวาสพระอารามหลวง และการปลดจากตำแหน่งเจ้าคณะภาคเป็นอำนาจของ มส.เท่านั้น
มติมหาเถรฯให้ปลด เจ้าคุณเสนาะ จากตำแหน่งประธานสำนักงานกำกับดูแลพระธรรมทูตไปต่างประเทศเพิ่มอีก 1 ตำแหน่ง ที่ก่อนหน้านี้ถูกปลดออกจากกรรมการมหาเถรสมาคม และถูกพักงานจากตำแหน่งเจ้าอาวาสวัดสระเกศฯ และเจ้าคณะภาค 12
ข่าวหน้า1,เจ้าคุณเสนาะ,ปลดเจ้าคุณเสนาะ,พระพรหมสุธี,เสนาะ ปญฺญาวชิโร,เจ้าอาวาสวัดสระเกศ,งบประมาณจัดงานพระราชทานเพลิงศพ,สมเด็จพระพุฒาจารย์